b'\n_START_ARTICLE_\nKellan Lutz\n_START_SECTION_\nZgodnje \xc5\xbeivljenje\n_START_PARAGRAPH_\nKellan Lutz se je rodil 15. marca 1985 v Dickinsonu, Severna Dakota, Zdru\xc5\xbeene dr\xc5\xbeave Amerike, vzgojen pa je bil v Severni Dakoti, Arizoni in Midwestu. Ima tri starej\xc5\xa1e in tri mlaj\xc5\xa1e brate ter eno mlaj\xc5\xa1o sestro, ki ji je ime Brittany. S kariero fotomodela je pri\xc4\x8del \xc5\xbee med trinajstim in \xc5\xa1tirinajstim letom. Po kon\xc4\x8dani srednji \xc5\xa1oli se je preselil v Kalifornijo in se pri\xc4\x8del \xc5\xa1olati na univerzi Chapman, kjer je \xc5\xa1tudiral kemijo. Ko je kemijo opustil, se je nekaj \xc4\x8dasa \xc5\xbeelel zaposliti pri specialni enoti vojne mornarice Zdru\xc5\xbeenih dr\xc5\xbeav Amerike, vendar se na koncu ni.\n_START_SECTION_\nKariera\n_START_PARAGRAPH_\nKellan Lutz je s svojo kariero pri\xc4\x8del, ko se je kot fotomodel za obleke podjetja Abercrombie & Fitch, preden se je zaposlil v igralski karieri. Njegova prva igralska vloga je pri\xc5\xa1la na vrsto leta 2004, ko je dobil vlogo v epizodi televizijske serije The Bold and The Beautiful, malce kasneje istega leta pa \xc5\xa1e v televizijski seriji Model Citizens. Naslednjega leta je zaigral Chrisa MacNessa v trinajstih epizodah televizijske serije The Comeback in Fordieja v dveh epizodah televizijske serije \xc5\xbdivljenje na pla\xc5\xbei. Istega leta je imel manj\xc5\xa1e vloge v televizijskih serijah Na kraju zlo\xc4\x8dina: New York in Pod ru\xc5\xa1o._NEWLINE_Leta 2006 je Kellan Lutz dobil eno izmed glavnih vlog v \xc5\xa1portni drami re\xc5\xbeiserke in scenaristke Jessice Bendinger, Vztrajaj. Ostale pomembnej\xc5\xa1e vloge so dobili igralci Missy Peregrym, Jeff Bridges, Vanessa Lengies, Nikki SooHoo, Maddy Curley, John Patrick Amedori in Mio Dzakula. S tem filmom je do\xc5\xbeivel svoj preboj. Istega leta je imel manj\xc5\xa1o vlogo v komediji \xc5\xa0tudent naj bo ter sodeloval pri reklami za di\xc5\xa1avo Hilary Duff, imenovano  With Love... Hilary Duff. Leta 2007 je igral v filmu Ghosts of Goldfield in televizijskih serijah Na kraju zlo\xc4\x8dina in Heroji. Istega leta je bil tudi gost Bravove televizijske serije Blow Out in posnel videospot za pesem Hilary Duff,\xc2\xa0\xc2\xbbWith Love\xc2\xab, poleg tega pa je igral tudi v kalifornijskem gledali\xc5\xa1\xc4\x8du._NEWLINE_Leta 2008 je Kellan Lutz posnel videospot Hinderjevo pesem\xc2\xa0\xc2\xbbWithout You\xc2\xab\xc2\xa0in v Afriki snemal televizijsko serijo Generation Kill, ki je temeljila na knjigi pisatelja Evana Wrighta. Istega leta sta iz\xc5\xa1la tudi filma Maturantski ples in Vojvodjanka, kjer je imel manj\xc5\xa1e vloge. Leta 2007 je tudi dobil vlogo Emmetta Cullena v filmu Somrak. Najprej so mu producenti dodelili vlogo Edwarda Cullena, vendar je bil prezaposlen s snemanjem televizijske serije Generation Kill, zato je raj\xc5\xa1i sprejel manj pomembno vlogo, vlogo Edwarda pa prepustil soigralcu Robertu Pattinsonu. Film, ki je temeljil na istoimenskem romanu pisateljice Stephenie Meyer, je iz\xc5\xa1el v novembru 2008. Svoj lik, Emmetta Cullena je zaigral tudi v nadaljevanju filma Somrak, filmu Mlada luna. Naslednjega leta je igral Georgea Evansa v CW-jevi televizijski seriji 90210. Leta 2009 je poleg soigralke iz Somraka in bli\xc5\xbenje prijateljice Ashley Greene snemal v film Warrior. Leta 2010 je zaigral Deana, \xc2\xbbobo\xc5\xbeevanega srednje\xc5\xa1olskega nor\xc4\x8dka\xc2\xab, v filmu Mora v ulici Brestov. Film je iz\xc5\xa1el aprila tistega leta. Zaigral je tudi Pozejdona v filmu Dawn of War. Je eden izmed igralcev, ki se potegujejo za glavno vlogo v prihajajo\xc4\x8dem filmu Hansel and Gretel: Witch Hunters. Predlagali so ga tudi za glavno vlogo v filmu Conan the Barbarian, ki pa jo je nazadnje dobil Jason Momoa._NEWLINE_Trenutno ima podpisano pogodbo z zalo\xc5\xbebo Ford Models. Leta 2010 je sodeloval tudi pri kampanji za spodnje perilo Calvin Klein X.\n_START_SECTION_\nZasebno \xc5\xbeivljenje\n_START_PARAGRAPH_\nKellan Lutz ima rad bordanje, bejzbol, ko\xc5\xa1arko, plavanje, tenis, badminton, plesanje in \xc5\xa1e veliko drugih \xc5\xa1portov. Njegova strast je tudi snemanje grozljivk in sam pravi, da bi rad prizore v filmih, kjer navadno potrebujejo kaskaderje, snemal sam._NEWLINE_Kellan Lutz podpira organizacijo PETA, ki se bori za pravice \xc5\xbeivali; med drugim je posnel tudi posnetek, s katerimi so promovirali posvajanje in ne kupovanje \xc5\xbeivali._NEWLINE_Podpira tudi trud za ponovno izgradnjo nekaterih stavb v New Orleansu, predvsem projekt St. Bernard._NEWLINE_Je zelo dober prijatelj s sodelavci iz Somraka Ashley Greene, Nikki Reed, Jacksonom Rathbonom, Robertom Pattinsonom in Taylorjem Lautnerjem. Jacksona Rathbona in Ashley Greene, s katerima se \xc5\xa1e posebej dobro razume, je poznal \xc5\xbee pred za\xc4\x8detkom snemanja Somraka. Za celotno igralsko ekipo filmov Somrak in Mlada luna, pravi, da se \xc2\xbbsuper razumejo\xc2\xab\xc2\xa0in da so zares kot dru\xc5\xbeina. Svoj triindvajseti rojstni dan je pre\xc5\xbeivel z igralsko ekipo._NEWLINE_Za svoje vzornike je ozna\xc4\x8dil Roberta Redforda, Leonarda DiCapria in svojo mamo.'